CELEX: 32020D0919
Language: da
Date: 2020-06-30 00:00:00
Title: Kommissionens gennemførelsesafgørelse (EU) 2020/919 af 30. juni 2020 om ændring af bilaget til beslutning 2007/453/EF for så vidt angår Serbiens BSE-status (meddelt under nummer C(2020) 4236) (EØS-relevant tekst)

2.7.2020   
               
               
                  DA
               
               
                  Den Europæiske Unions Tidende
               
               
                  L 209/19
               
            
         KOMMISSIONENS GENNEMFØRELSESAFGØRELSE (EU) 2020/919
         af 30. juni 2020
         om ændring af bilaget til beslutning 2007/453/EF for så vidt angår Serbiens BSE-status
         
            
               (meddelt under nummer C(2020) 4236)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 5, stk. 2, tredje afsnit, og
         ud fra følgende betragtninger:
         
                     (1)
                  
                  
                     I henhold til forordning (EF) nr. 999/2001 skal medlemsstater, tredjelande eller deres regioner (i det følgende benævnt »lande eller regioner«) klassificeres efter deres BSE-status (BSE = bovin spongiform encephalopati) i en af tre kategorier: ubetydelig BSE-risiko, kontrolleret BSE-risiko og ikke-fastsat BSE-risiko.
                  
               
                     (2)
                  
                  
                     I henhold til artikel 5, stk. 2, i forordning (EF) nr. 999/2001 kan der, hvis Verdensorganisationen for Dyresundhed (OIE) har indplaceret det ansøgende land i en af de tre BSE-kategorier, træffes afgørelse om en fornyet vurdering af BSE-kategorien på EU-plan. I forordning (EF) nr. 999/2001 henvises der til OIE, da organisationen er primus motor i kategoriseringen af OIE's medlemslande og regioner i henhold til deres BSE-risikokategorisering, jf. bestemmelserne i OIE's sundhedskodeks for terrestriske dyr (2).
                  
               
                     (3)
                  
                  
                     I del A, B eller C i bilaget til Kommissionens beslutning 2007/453/EF (3) er der opført lister over lande eller regioner opstillet efter deres BSE-status. Lande eller regioner, der er opført i del A i dette bilag, anses for at have en ubetydelig BSE-risiko, dem, der er opført i del B i dette bilag, anses for at have en kontrolleret BSE-risiko, mens det i del C af dette bilag er fastsat, at lande eller regioner, der ikke er opført i del A eller B, skal anses for at have en ikke-fastsat BSE-risiko.
                  
               
                     (4)
                  
                  
                     Serbien er i øjeblikket opført i del C i bilaget til beslutning 2007/453/EF som et land med en ikke-fastsat BSE-risiko.
                  
               
                     (5)
                  
                  
                     Den 28. maj 2019 vedtog OIE's »World Assembly of Delegates« resolution nr. 19 — Anerkendelse af medlemmers BSE-risikostatus (4) med henblik på ikrafttræden den 31. maj 2019. Denne resolution anerkendte Serbien »med undtagelse af Kosovo, som forvaltes af De Forenede Nationer« som et land med en ubetydelig BSE-risiko, jf. OIE's sundhedskodeks for terrestriske dyr. Efter en fornyet vurdering af situationen på EU-plan på baggrund af nævnte OIE-resolution har Kommissionen konkluderet, at dette tredjelands nye BSE-status bør afspejles i bilaget til beslutning 2007/453/EF.
                  
               
                     (6)
                  
                  
                     Listen over lande eller regioner i bilaget til beslutning 2007/453/EF bør derfor ændres, således at Serbien, som omhandlet i artikel 135 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side (5), opføres i del A i nævnte bilag under lande eller regioner med ubetydelig BSE-risiko.
                  
               
                     (7)
                  
                  
                     Bilaget til beslutning 2007/453/EF bør derfor ændres.
                  
               
                     (8)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I del A i bilaget til beslutning 2007/453/EF ændres listen under overskriften »Tredjelande« således:
            
                        1)
                     
                     
                        Følgende indsættes efter angivelsen for Peru og før angivelsen for Singapore:
                        
                                    »—
                                 
                                 
                                    Serbien (*)«.
                                 
                              
                  
                        2)
                     
                     
                        Følgende bemærkning tilføjes i slutningen af listen:
                        
                                    »(*)
                                 
                                 
                                    Som omhandlet i artikel 135 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Serbien på den anden side (EUT L 278 af 18.10.2013, s. 16).«
                                 
                              
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 30. juni 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 147 af 31.5.2001, s. 1.
         
            (2)  http://www.oie.int/international-standard-setting/terrestrial-code/access-online/
         
            (3)  Kommissionens beslutning 2007/453/EF af 29. juni 2007 om fastsættelse af BSE-status for medlemsstater eller tredjelande eller deres regioner i henhold til deres BSE-risiko (EUT L 172 af 30.6.2007, s. 84).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  EUT L 278 af 18.10.2013, s. 16.